A BIZOTTSÁG HATÁROZATA
(2006. szeptember 12.)
a 2007. január 1. és 2013. december 31. közötti időszakra vonatkozó közösségi vidékfejlesztési támogatás tagállamonkénti és évenkénti összegének meghatározásáról
(az értesítés a C(2006) 4024. számú dokumentummal történt)
(2006/636/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 69. cikke (4) bekezdésére,
mivel:
(1)
A 2006/493/EK tanácsi határozat (2) megállapította a 2007. január 1. és 2013. december 31. közötti időszakra vonatkozó közösségi vidékfejlesztési támogatás összegét, annak éves bontását és a konvergencia-célkitűzés alapján jogosult régiókban összpontosítandó minimális összeget.
(2)
A 2007 és 2013 közötti időszakra szóló, az Európai Tanács által 2005 decemberében jóváhagyott pénzügyi terv 40. pontja meghatározta a kohézió támogatására szolgáló alapokból történő átutalások legmagasabb mértékét.
(3)
Az 1698/2005/EK rendelet 69. cikkének (4) bekezdésével összhangban a közösségi vidékfejlesztési támogatás keretében nyújtott összegek tagállamonkénti éves bontását a Bizottság által felhasználható, technikai segítségnyújtás céljára szánt források levonása után, a konvergencia-célkitűzés alapján jogosult régiók részére fenntartott összegek, a múltbeli teljesítmény, illetve az objektív kritériumok alapján megállapított sajátos helyzetek és szükségletek figyelembevételével kell elkészíteni. Az 1698/2005/EK rendelet 69. cikkének (3) bekezdése értelmében az említett összegeket évi 2 %-os szinten kell indexálni, míg a szóban forgó cikk (5) bekezése értelmében a tagállamoknak a programozás céljából ezen összegeken felül figyelembe kell venniük a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3) 12. cikkének (2) bekezdésében említett, modulációból származó összegeket is.
(4)
A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet (4) 10. cikkének (2) bekezdése, valamint 143d. és 143e. cikke alapján az Európai Mezőgazdasági Garanciaalapból az EMVA-ba átutalandó teljes összegeket a 2006/410/EK bizottsági határozat (5) állapította meg a 2007 és 2013 közötti költségvetési évekre vonatkozóan. Ezeket az összegeket a vidékfejlesztési támogatás programozásának céljából, az 1782/2003/EK rendelet 10. cikkének (3) és (4) bekezdésében meghatározott módszer szerint hozzá kell adni a tagállamonkénti éves bontásban szereplő összegekhez. Az 1782/2003/EK rendelet 10. cikkének (1) bekezdésében előírt moduláció eredményeképpen kapott összegek tagállamonkénti éves bontását a 2006/588/EK bizottsági határozat (6) állapítja meg.
(5)
Az éves bontás nem tartalmazza a Bulgária és Románia számára elkülönítendő összegeket, mivel az ezen országokkal kötött csatlakozási szerződés még nem lépett hatályba. Az ezen országokkal kötött csatlakozási szerződés hatálybalépését követően az éves bontást értelemszerűen módosítani kell a szóban forgó országok számára megállapított összegek felvétele érdekében,
ELFOGADTA EZT A HATÁROZATOT:
1. cikk
A 2007. január 1. és 2013. december 31. közötti időszakra vonatkozó közösségi vidékfejlesztési támogatás keretében meghatározott kötelezettségvállalási előirányzatoknak az 1698/2005/EK rendelet 69. cikkében említett, tagállamonkénti éves bontását e határozat melléklete állapítja meg.
2. cikk
Ennek a határozatnak a tagállamok a címzettjei.
Kelt Brüsszelben, 2006. szeptember 12-én.